section_heading: Transport i trgovina
paragraph_text: 1962. je dovršena pomorska luka s dubokim gazom koja je danas glavna komercijalna morska luka u Somalilandu. Također, od Eritrejsko-etiopskog rata, Berbera je postala velika izvozna luka za Etiopiju. Dvije zemlje su potpisale dogovor, iz kojeg proizlazi da se lučkim gradom Berberom vrši izvoz dobara za Etiopiju koja plaća naknadu korištenja. Prije Somalskog građanskog rata u Berberi je somalska ratna mornarica imala malu luku koju su kao i aerodrom izgradili Sovjeti a kasnije su je koristili Amerikanci. Danas se ratna luka koristi u komercijalne svrhe.